CELEX: 32014D0945
Language: da
Date: 2014-12-19 00:00:00
Title: 2014/945/EU: Kommissionens gennemførelsesafgørelse af 19. december 2014 om visse beskyttelsesforanstaltninger over for højpatogen aviær influenza af subtype H5N8 i Tyskland (meddelt under nummer C(2014) 10261)  EØS-relevant tekst

23.12.2014   
            
            
               DA
            
            
               Den Europæiske Unions Tidende
            
            
               L 367/115
            
         KOMMISSIONENS GENNEMFØRELSESAFGØRELSE
   af 19. december 2014
   om visse beskyttelsesforanstaltninger over for højpatogen aviær influenza af subtype H5N8 i Tyskland
   
      
         (meddelt under nummer C(2014) 10261)
      
   
   (Kun den tyske udgave er autentisk)
   (EØS-relevant tekst)
   
      (2014/945/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Aviær influenza er en infektiøs virussygdom hos fugle, herunder fjerkræ. Infektioner med aviær influenza-vira hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.
            
         
               (2)
            
            
               Man finder hovedsagelig aviær influenza hos fugle, men infektionen kan under visse omstændigheder også forekomme hos mennesker, skønt der generelt er tale om en meget lille risiko.
            
         
               (3)
            
            
               Ved udbrud af aviær influenza er der risiko for, at sygdomsagensen spreder sig til andre bedrifter, hvor der holdes fjerkræ eller andre fugle i fangenskab. Sygdomsagensen kan således sprede sig fra en medlemsstat til andre medlemsstater eller til tredjelande via handel med levende fugle eller produkter fremstillet heraf.
            
         
               (4)
            
            
               Rådets direktiv 2005/94/EF (3) indeholder bestemmelser om visse forebyggende foranstaltninger vedrørende overvågning og tidlig påvisning af aviær influenza samt minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab. I henhold til direktivet skal der oprettes beskyttelses- og overvågningszoner i tilfælde af et udbrud af højpatogen aviær influenza.
            
         
               (5)
            
            
               Tyskland har underrettet Kommissionen om et udbrud af højpatogen aviær influenza af subtype H5N8 på en bedrift i landet, hvor der holdes fjerkræ, og straks truffet de foranstaltninger, der er påkrævet i henhold til direktiv 2005/94/EF, herunder oprettelse af beskyttelses- og overvågningszoner, som bør afgrænses i del A og B i bilaget til denne afgørelse.
            
         
               (6)
            
            
               Kommissionen har gennemgået de pågældende foranstaltninger sammen med Tyskland og finder det godtgjort, at grænserne for de beskyttelses- og overvågningszoner, landets kompetente myndighed har oprettet, ligger tilstrækkelig langt fra den bedrift, hvor det bekræftede udbrud er konstateret.
            
         
               (7)
            
            
               For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt hurtigt at beskrive de oprettede beskyttelses- og overvågningszoner i Tyskland på EU-plan.
            
         
               (8)
            
            
               De beskyttelses- og overvågningszoner i Tyskland, hvor de i direktiv 2005/94/EF fastsatte dyresundhedsmæssige bekæmpelsesforanstaltninger anvendes, bør derfor afgrænses i denne afgørelse, ligesom regionaliseringens varighed bør fastsættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Tyskland påser, at de beskyttelses- og overvågningszoner, der er oprettet i henhold til artikel 16, stk. 1, i direktiv 2005/94/EF, som minimum omfatter de områder, der er angivet i del A og del B i bilaget til denne afgørelse.
   Artikel 2
   Denne afgørelse er rettet til Forbundsrepublikken Tyskland.
   
      Udfærdiget i Bruxelles, den 19. december 2014.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza (EUT L 10 af 14.1.2006, s. 16).
   
      BILAG
      DEL A
      Beskyttelseszone, jf. artikel 1:
      
                  ISO-landekode
               
               
                  Medlemsstat
               
               
                  Kode
                  (hvis denne foreligger)
               
               
                  Navn
               
               
                  Anvendelsen ophører (dato) (artikel 29 i direktiv 2005/94/EF)
               
            
                  
                     DE
                  
               
               
                  
                     Tyskland
                  
               
               
                  
                     Postnr.
                  
               
               
                  
                     Område:
                  
               
               
                  
                     9. januar 2015
                  
               
            
                   
               
               
                   
               
               
                  
                     26676
                  
                  
                     Barßel
                  
               
               
                  
                     I kommunen Barßel, landkreis Cloppenburg, Niedersachsen:
                  
                  Fra der, hvor Barßels østlige kommunegrænse krydser jernbanen, videre langs kommunegrænsen mod syd, vest og nord indtil jernbanelinjen i Elisabethfehn og derfra langs jernbanelinjen mod øst til udgangspunktet, hvor jernbanen og den østlige kommunegrænse krydser hinanden.
               
               
                   
               
            
                   
               
               
                   
               
               
                  
                     26689
                  
                  
                     Apen
                  
                  
                     26188
                  
                  
                     Edewecht
                  
               
               
                  
                     I kommunerne Apen og Edewecht, landkreis Ammerland, Niedersachsen:
                  
                  Fra krydset mellem landkreisgrænsen og Kortemoorstraße videre ad Kortemoorstraße, Hübscher Berg, Lohorster Straße, Wittenberger Straße, Edewechter Straße, Rothenmethen, Kanalstraße, Am Voßbarg, Wirtschaftweg mellem »Am Voßbarg« og »Am Jagen«, Am Jagen, Edewechter Straße, Ocholter Straße, Nordloher Straße, langs banelinjen i retning mod Barßel indtil landkreisgrænsen og videre langs landkreisgrænsen i sydøstlig retning indtil krydset mellem landkreisgrænsen og Kortemoorstraße.
                  Zonen omfatter alle fjerkræbedrifter, der ligger på begge sider af de nævnte veje, der afgrænser zonen.
               
               
                   
               
            DEL B
      Overvågningszone, jf. artikel 1:
      
                  ISO-landekode
               
               
                  Medlemsstat
               
               
                  Kode
                  (hvis denne foreligger)
               
               
                  Navn
               
               
                  Anvendelsen ophører (dato) (artikel 31 i direktiv 2005/94/EF)
               
            
                  
                     DE
                  
               
               
                  
                     Tyskland
                  
               
               
                  
                     Postnr.
                  
               
               
                  
                     Område:
                  
               
               
                  
                     18. januar 2015
                  
               
            
                   
               
               
                   
               
               
                  
                     26676
                  
                  
                     Barßel
                  
                  
                     26683
                  
                  
                     Saterland
                  
                  
                     26169
                  
                  
                     Friesoythe
                  
               
               
                  
                     I landkreis Cloppenburg, Niedersachsen:
                  
                  Fra krydset B 401/B 72 mod nord langs B 72 indtil landkreisgrænsen og videre langs landkreisgrænsen mod øst og sydøst indtil L 831 i Edewechterdamm, videre langs L 831 (Altenoyther Straße) mod sydvest indtil Lahe-Ableiter, langs denne mod nordvest indtil Buchweizendamm, videre langs denne og Ringstraße, Zum Kellerdamm, Vitusstraße, An der Mehrenkamper Schule, Mehrenkamper Straße og Lindenweg indtil K 297 (Schwaneburger Straße), langs denne mod nordvest indtil B 401 og langs denne mod vest indtil udgangspunktet krydset B 401/B 72.
               
               
                   
               
            
                   
               
               
                   
               
               
                  
                     26689
                  
                  
                     Apen
                  
                  
                     26160
                  
                  
                     Bad Zwischenahn
                  
                  
                     26188
                  
                  
                     Edewecht
                  
                  
                     26655
                  
                  
                     Westerstede
                  
               
               
                  
                     I kommunerne Apen, Bad Zwischenahn, Edewecht og Stadt Westerstede, landkreis Ammerland, Niedersachsen:
                  
                  Fra krydset mellem landkreisgrænsen og Edamer Straße videre ad Edamer Straße, Hauptstraße, Auf der Loge, Zur Loge, Lienenweg, Zur Tonkuhle, Burgfelder Straße, Wischenweg, Querensteder Straße, Langer Damm, An den Feldkämpen, Pollerweg, Ocholter Straße, Westerstede Straße, Steegenweg, Rostruper Straße, Rüschendamm, Torsholter Hauptstraße, Südholter Straße, Westersteder Straße, Westerloyer Straße, Strohen, In der Loge, Buernstraße, Am Damm, Moorweg, Plackenweg, Ihausener Straße, Eibenstraße, Eichenstraße, Klauhörner Straße, Am Kanal, Aper Straße, Stahlwerkstraße, Ginsterweg, Am Uhlenmeer, Grüner Weg, Südgeorgsfehner Straße, Schmuggelpadd, vandløbet Bitsche/landkreisgrænsen, Hauptstraße og langs Kreisgrenze mod sydøst indtil krydset mellem landkreisgrænsen og Edamer Straße.
                  Zonen omfatter alle fjerkræbedrifter, der ligger på begge sider af de nævnte veje, der afgrænser zonen.
               
               
                   
               
            
                   
               
               
                   
               
               
                  
                     26847
                  
                  
                     Detern
                  
               
               
                  
                     I kommunefællesskabet Jümme, ortsteil Detern, landkreis Leer, Niedersachsen:
                  
                  Fra landkreisgrænsen Cloppenburg-Leer på B 72 ved Ubbehausen videre mod nord til hjørnet mellem »Borgsweg«/»Lieneweg« og videre mod nord ad »Deelenweg« og videre ad »Handwiserweg«. Videre mod nordøst ad »Barger Straße« og videre mod nord ad »Am Barger Schöpfswerkstief«.
                  Videre af samme vej mod øst, videre mod nord ad vejen »Fennen« til vejen »Zur Wassermühle«.
                  Videre mod nord over Jümme og langs Aper Tief indtil »Osterstraße« ved »Französischer Weg«. Ad »Osterstraße« til landkreisgrænsen til Ammerland og videre langs denne til udgangspunktet ved Ubbehausen.